माखनलाल चतुर्वेदी राष्ट्रीय पत्रकारिता एवं संचार विवि के ग्वालियर परिसर में युवा महोत्सव प्रतिभा- 2017 की हुई शुरुआत
सिटी रिपोर्टर मंच पर गायन, वादन और नृत्य की प्रस्तुति देते हुए युवा कलाकार। गीत- संगीत का यह संगम देखने को मिला माखन लाल चतुर्वेदी राष्ट्रीय पत्रकारिता एवं संचार विश्वविद्यालय के ग्वालियर परिसर में। सोमवार से यहां युवा महोत्सव प्रतिभा- 2017 का शुभारंभ हुआ। 3 दिवसीय महोत्सव के शुभारंभ पर विभिन्न प्रतियोगिता हुईं। इस अवसर पर निर्णायक मध्यप्रदेश लेखक संघ ग्वालियर इकाई की अध्यक्ष डॉ. अन्नपूर्णा भदौरिया रहीं। इस मौके पर ग्वालियर प्रभारी डॉ. नरेंद्र त्रिपाठी और प्रतियोगिता संयोजक मनाेज पचारिया सहित कई लोग मौजूद रहे। कार्यक्रम का संचालन डॉ. नीतू सिंह यादव ने किया। इस महोत्सव के समापन अवसर पर विभिन्न प्रतियोगिता में बेहतर प्रदर्शन करने वाले स्टूडेंट्स को पुरस्कार दिए जाएंगे।
आत्मविश्वास बनाए रखें स्टूडेंट्स
इस अवसर पर डॉ. अन्नपूर्णा भदौरिया ने कहा कि युवा उत्सव जैसे कार्यक्रम छात्रों को प्रेरित करने का कार्य करते हैं। इस दौरान इस बात का ध्यान रखें कि अापका आत्मविश्वास बना रहे, क्योंकि मंच पर अक्सर लोग आत्मविश्वास खाे देते हैं। एक बात और याद रखो कि मंच पर आप छात्र नहीं बल्कि कलाकार की भूमिका में आ जाते हो, इसलिए दर्शकों को ध्यान में रखकर ही अपनी कला का प्रदर्शन करें। ऐसा करने से आपके व्यक्तित्व में निखार आएगा। इस अवसर पर स्टूडेंट्स मौजूद रहे।
मंच पर युवा कलाकारों ने दिखाया गायन, वादन और नृत्य का संगम
hin_Deva hin_Deva awa_Deva hin_Deva hin_Deva